Alexandre Dumas
        
         (den yngre)
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Alexandre Dumas var en fransk dramatiker. Han var sønn utenfor ekteskap av Alexandre Dumas den eldre. Han forsøkte først å gå i farens fotspor som romanforfatter, blant annet med La Dame aux Camélias (1848, Kameliadamen), men er mest kjent som dramatiker.
Dumas var den fremste realistiske dramatikeren i Frankrike. Han hadde en idealistisk tro på at teateret kunne forandre samfunn og seder. Særlig var han opptatt av ekteskap, samliv og seksualitet. Han forsvarte familien, angrep romantikkens forherligelse av ekteskapsbruddet, kjempet for retten til skilsmisse og for at kvinne og mann skulle ha like rettigheter og samme ansvar.Blant hans viktigste stykker er La Dame aux Camélias (1852, dramatisering av romanen), Diane de Lys (1853), Le Demi-Monde (1855), La Question d'argent (1857), Le Père prodigue (1859) og La Femme de Claude (1873). Dumas hadde glimrende teknikk som dramatiker. Kraft, oppfinnsomhet og stringens preger stykkene hans, og han kom til å øve stor innflytelse på senere fransk dramatikk.Flere av hans skuespill er filmatisert, særlig kjent er George Cukors versjon fra 1937 av Kameliadamen med Greta Garbo. Dette stykket ligger også til grunn for Giuseppe Verdis opera La Traviata. Dumas' stykker spilles nå meget sjelden. Les mer i Store norske leksikon Kameliadamen Frankrikes litteratur teater i Frankrike